ขอถามหน่อยครับ มี2คำถาม 1.แฟนผมเป็นประจำเดือนมา 3 เดือนแล้ว ไม่เคยหายซักที ไม่ปวดท้อง แต่มีไหลเลือดออกมาตลอด 3 เดือน ปัจจุบันตอนนี้ก็ยังไม่หาย ควรทำไงครับ. 2.มีอะไรกับแฟนล่าสุด แล้วพลาดหลั่งในใส่แฟน ทั้งๆที่แฟนยังเป็นประจำเดือน(ปจด.3เดือน) "จะท้องมั้ยครับ".
สวัสดีค่ะ การมีเพศสัมพันธ์โดยไม่ได้คุมกำเนิดใดๆ นั้น ย่อมมีโอกาสตั้งครรภ์ได้เสมอ แม้จะมีอาการเลือดไหลจากช่องคลอดอยู่ก็ตามสำหรับการที่มีประจำเดือนมานาน 3 เดือน ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ3. มีการอักเสบติดเชื้อในโพรงมดลูก มักมีตกขาวผิดปกติและอาการปวดท้องน้อยร่วมด้วย4. มีโรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. การทำงานผลิตฮอร์โมนของรังไข่ผิดปกติหากก่อนหน้าที่จะมีเลือดออกผิดปกติ ได้มีเพศสัมพันธ์มาก่อน แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีเลือดออกไม่หยุด ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ หากปล่อยไว้ ก็จะทำให้เกิดภาวะโลหิตจางตามมาได้ค่ะ